Title: ΦΟΡΜΑ ΠΡΟΤΕΙΝΟΜΕΝΟΥ ΣΧΕΔΙΟΥ ΜΑΘΗΜΑΤΟΣ
Author: -
Last saved by: TOSHIBA1

ΣΧΕΔΙΟ  ΜΑΘΗΜΑΤΟΣ
ΓΥΜΝΑΣΙΟ ΜΕ Λ.Τ. ΚΑΣΤΡΙΟΥ                   ΕΙΣΗΓΗΤΗΣ: Β. ΧΑΛΙΚΙΑΣ
ΜΑΘΗΜΑ:ΦΥΣΙΚΗ         ΤΑΞΗ:Α ΛΥΚΕΙΟΥ     ΧΡΟΝΟΣ:2/2/04-1^η ώρα

•	Περιεχόμενο  μαθήματος: 
Οριζόντια βολή(1.3.8)-1 διδακτική ώρα

•	Διδακτικοί  στόχοι [Οι μαθητές στο τέλος της ώρας να είναι σε θέση]:
1 | Να διακρίνουν τις δύο απλές κινήσεις (ευθύγραμμη ομαλή-ελεύθερη πτώση) που συνιστούν την  οριζόντια βολή
2 | Να διατυπώσουν και να εφαρμόσουν την αρχή ανεξαρτησίας των κινήσεων.
3 | Να αποδείξουν τις εξισώσεις κίνησης (x=ut και y=1/2gt^2 ) αντικειμένου που βάλλεται οριζόντια μέσα σε ομογενές πεδίο βαρύτητας.
4 | Να προσδιορίσουν (προβλέψουν) σε κάποια χρονική στιγμή τη θέση αντικειμένου που έχει βληθεί οριζόντια.

•	‘Ιδέες’ των μαθητών [Κάποιοι μαθητές πιστεύουν ότι]:

--Στην οριζόντια βολή, η δύναμη που εφαρμόζεται ,π.χ. από ένα χέρι , εξακολουθεί να ενεργεί επάνω στο αντικείμενο (π.χ. στη μπάλα) και όταν αυτό πάψει να βρίσκεται σε επαφή με το χέρι.
--Υπάρχει  ακόμα κάποια δυσκολία στην κατανόηση ότι η οριζόντια βολή είναι σύνθετη κίνηση (ότι αποτελεί συνδυασμό μιας ευθύγραμμης ομαλής και μιας ελεύθερης  πτώσης).

•	Φάσεις [Διδακτικές ενέργειες-Μαθησιακά έργα]:

•	Μελέτη της εικόνας 1.3.19. και εξήγηση των κινήσεων που απεικονίζονται. Να συγκριθούν από τους μαθητές οι κατακόρυφες αποστάσεις που διανύουν οι δύο σφαίρες στον ίδιο χρόνο καθώς και οι οριζόντιες μετατοπίσεις  της σφαίρας Β σε ίσους χρόνους. 
•	Να μελετηθεί η δραστηριότητα 1 και να γίνει η δραστηριότητα 2 (Με αυτές τις δραστηριότητες μπορεί να κατανοηθεί η αρχή ανεξαρτησίας των κινήσεων)
•	Τονίζουμε , ότι ,για τον υπολογισμό της ταχύτητας ή της μετατόπισης μετά από χρόνο t , βρίσκουμε το διανυσματικό άθροισμα των ταχυτήτων ή των μετατοπίσεων αντίστοιχα που θα είχε το κινητό , αν εκτελούσε κάθε μία κίνηση ανεξάρτητα και επί χρόνο t. 
•	Να εφαρμοστεί από τους μαθητές η αρχή ανεξαρτησίας των κινήσεων για την οριζόντια βολή σε σύστημα αξόνων Οx  και Oy.Να γράψουν δηλαδή τις εξισώσεις που περιγράφουν την κίνηση κατά την οριζόντια διεύθυνση x (κίνηση ευθύγραμμη ομαλή ) και τις εξισώσεις κατά την κατακόρυφη διεύθυνση y(ελεύθερη πτώση).

•	Εργασίες για εμπέδωση
Ερωτήσεις 11, 12, 13, 28, 35 . Προβλήματα 4, 5

Κριτήριο αξιολόγησης 

1.Συμπλήρωσε τα κενά:
Η οριζόντια βολή είναι σύνθετη κίνηση που αποτελείται από δύο απλές κινήσεις, μία  κατακόρυφη που είναι ……………………………. και μία οριζόντια που είναι ……………………………..

2.Να διατυπώσεις την αρχή ανεξαρτησίας των κινήσεων:
………………………………………………………………………………………………………………………………………………………………………………………………………………………………………………………………………………………………………………………………………………………………

3.Μία σφαίρα εκτοξεύεται οριζόντια με αρχική ταχύτητα 800m/s .Ο στόχος βρίσκεται σε απόσταση 600m .
α)Σε πόσο χρόνο θα φτάσει στο στοχο; β)Πόσο θα έχει μειωθεί το ύψος στο οποίο βρίσκεται η σφαίρα σε σχέση με το αρχικό;
……………………………………………………………………….
………………………………………………………………………..
……………………………………………………………………….
………………………………………………………………………
………………………………………………………………………